Shqipëri: Presidenti Moisiu kritikon të metat në procesin zgjedhor - 2003-10-25
Presidenca dhe zyra e Kryeministrit nxjerrin deklarata kundërthënëse mbi një takim mes zotit Moisiu dhe zotit Nano
Presidenti i Shqipërisë Alfred Moisiu i bëri thirrje të shtunën kolegjit zgjedhor të gjykatës së apelit dhe Komisionit Qendror të Zgjedhjeve që të shqyrtojnë me profesionalizëm ankesat e forcave politike për procesin zgjedhor të 12 tetorit për pushtetin vendor. Zoti Moisiu tha gjatë një mbledhjeje me Këshillin e Lartë të Drejtësisë se gjatë këtyre zgjedhjeve u shfaqën disa probleme shqetësuese, veçanërisht me listat e votuesve. tha Presidenti Moisiu. Presidenti i kërkoi edhe Komisionit Qendror të Zgjedhjeve që jo vetëm të punojë me paanshmëri, por edhe të ndëshkojë komisionerët që kanë abuzuar me ligjin. Ai tha se puna e Komisionit Qendror të Zgjedhjeve dhe Kolegjit Zgjedhor do të rrisë besimin e qytetarëve shqiptarë dhe të institucioneve ndërkombëtare tek institucionet vendore të vendit dhe në imazhin e Shqipërisë. Komentet e Presidentit Moisiu për zgjedhjet vijnë ndërkohë që ka pasur njoftime kontradiktore rreth një takimi të tij me kryeministrin Fatos Nano. Ndërsa njoftimi i zyrës së shtypit të presidencës bënte të ditur se zoti Moisiu ka shprehur mendimin se parlamenti është vendi ku duhet provuar shkalla e mbështetjes së maxhoranës për Kryeministrin, zëdhënës i kryeministrit Aldrin Dalipi tha në një konferencë për shtyp se kishte informacione krejt të ndryshme për këtë takim. tha zoti Dalipi. Në një konferencë të posaçme shtypi doli edhe Sekretari i Përgjithshëm i Partisë Socialiste, zoti Gramoz Ruçi. Në përgjigje të pyetjeve të gazetarëve lidhur me njoftimet e fundit të zëdhënësit të presidencës, ai vuri në dukje se Partia Socialiste vazhdon të mbizotërojë shumicën parlamentare. Konferencat e njëpasnjëshme të shtypit, vijnë në valën e një situate të nderë në jetën politike të vendit, pas rrëzimit në parlament të dy kandidaturave ministrore të propozuara nga Kryeministri socialist Fatos Nano. Zoti Nano është shprehur i vendosur që të vazhdojë punën në qeverisje, ndërsa po shkëmben akuza të ashpra me rivalin e tij brenda partisë, ish-kryeministrin Ilir Meta.//kk//